open-index/open-wikipedia-markdown huggingface dataset:
Rudolph Amandus Philippi

**Rudolph Amandus** (tai espanjaksi Rodolfo Amando) **Philippi** (14. syyskuuta 1808 Charlottenburg [nyk. osa Berliiniä], Saksa – 23. heinäkuuta 1904 Santiago de Chile) oli saksalais-chileläinen paleontologi ja luonnontieteilijä.

Philippi opiskeli Berliinissä lääketiedettä. 1835 hän sai eläin- ja kasvitieteen opettajan viran Kasselissa. Vuosina 1838–1840 hän asui terveydellisistä syistä välimerellisessä ilmastossa Italiassa ja Sisiliassa.

Vuonna 1851 Philippi muutti Chileen veljensä Bernhard Eunom Philippin kutsumana. 1853 hän sai opettajan viran Valdivian lyseosta ja samana syksynä hänet kutsuttiin Santiago de Chilen yliopiston kasvi- ja eläintieteen professoriksi. Hän johti myös yliopiston kasvitieteellistä puutarhaa ja vastaperustettua luonnonhistoriallista museota yli 40 vuoden ajan. Häntä pidetään Chilen modernin tieteen isänä.

Hänen poikansa oli kasvitieteilijä Federico Philippi. Philippi keräili näytteitä usein yhdessä Christian Ludwig Landbeckin kanssa.

Philippi kuvaili ja nimesi suuren joukon eliöitä. Hän nimesi myös lintuja, muun muassa perunmangrovepääskyn (*Tachycineta stolzmanni*).

Philippin nimeämien kasvien tieteellisen nimen perässä käytetään nimen jälkeen liitettävää auktorilyhennettä **Phil.**

## Teoksia
* *Abbildungen und Beschreibungen neuer oder wenig bekannter Conchylien* (Theodor Fischer, Cassel, 1842–1850)
* *Enumeratio molluscorum Siciliae cum viventium tum in tellure tertiara fossilium* (1. Ausgabe: Schropp, Berlin, 1836, 2. Ausgabe: Eduard Anton, Halle, 1844)
* *Die sogenannte Wüste Atacama. Mittheilungen aus Justus Perteś geographischer Anstalt* (Petermann; Justus Pertes, Gotha, 1856).
* *Reise durch die Wüste Atacama auf Befehl der chilenischen Regierung im Sommer 1853-54 / unternommen und beschrieben von Rudolph Amandus Philippi*. (Eduard Anton, Halle, 1860)
* *Florula Atacamensis seu enumeratio plantarum, qaias*... (Eduard Anton, Halle, 1860)
* *Elementos de historia natural* (4. Aufl. 1885)
* *Elementos de botanica* (1885).

## Lähteet

## Aiheesta muualla
Liljendalin seurakunta

**Liljendalin seurakunta** () oli evankelisluterilainen kaksikielinen seurakunta Itä-Uudellamaalla. Seurakunnan jäsenmäärä oli 1&nbsp;192 henkilöä vuonna 2017, joista enemmistö (noin 80&nbsp;%) oli ruotsinkielisiä. Seurakunta kuului hallinnollisesti Porvoon hiippakuntaan () kielienemmistönsä mukaan. Kirkkoherra (yhteinen Lappträsk svenska församlingin kanssa) oli vuodesta 2015 Stina Lindgård. 

Vuonna 2019 seurakunta yhdistyi muiden Loviisan ja Lapinjärven seurakuntien kanssa. Suomenkieliset seurakunnan jäsenet siirtyivät Agricolan suomalaiseen seurakuntaan ja ruotsinkieliset Agricola svenska församlingiin. Seurakunnat ovat ottaneet nimensä itse kuntien nimien sijaan Suomen uskonpuhdistaja Mikael Agricolalta, joka oli syntyjään Pernajalta.

## Kirkot ja kappelit

* Andreaksen kappeli
* Liljendalin kirkko
* Sävträskin kappeli.

## Papisto
Seuraavat henkilöt toimivat Liljendalin kirkkoherroina:
* 2014–2018: Stina Lindgård

## Lähteet

## Aiheesta muualla
*Seurakunnan sivut intenetin arkistossa
*Suomen sukututkimusseura
*Suomen evankelis-luterilainen kirkko
Kiviapaja

**Kiviapaja** on kylä Savonlinnan kaupungissa Etelä-Savossa. Kylä sijaitsee Pihlajaveden Ahvionsalmen etelärannalla, noin 22 kilometriä Sulkavalta kaakkoon ja noin 20 kilometriä Savonlinnan keskustasta etelään. 

Kylässä oli aiemmin Salorannan koulu, joka lakkautettiin vuonna 2002. Nykyisin kiviapajalaiset oppilaat käyvät pääosin Sulkavan yhtenäiskoulua.

Ennen vuoden 1973 kuntaliitosta Kiviapaja kuului Säämingin kuntaan.

Kiviapaja on näyttelijä-muusikko Heikki Silvennoisen kotikylä. Kiviapajalta oli kotoisin myös hiihtäjä Arto Tiainen.

## Lähteet
Monestier-de-Clermont

**Monestier-de-Clermont** on kunta Isèren departementissa Ranskassa. Vuonna 2013 siellä oli arviolta 1&nbsp;397 asukasta. Kunnan pinta-ala on 5,45 neliökilometriä. 

## Lähteet

## Aiheesta muualla
Talsin piiri

**Talsin piiri** oli hallintoalue Latviassa Kuurinmaan alueella. Alueella asuu noin 46&nbsp;000 ihmistä ja alueen suurin kaupunki on Talsi. Alueen väestö on suurimmaksi osaksi latvialaisia (92 prosenttia), 4 prosenttia on venäläisiä ja loput 4 prosenttia ovat ukrainalaisia, valkovenäläisiä ja mustalaisia. Alue on hyvin harvaan asuttua, 18 henkilöä per neliökilometri, kun muualla Latviassa väestön tiheys on 38 henkilöä per neliökilometri. Alueen pohjoisnurkassa sijaitsee Liivinrannan kulttuurialue. Latvian piirit lakkautettiin vuonna 2009 Latvian aluehallintouudistuksen yhteydessä.
MOEX Russia Index

**MOEX Russia Index** on Moskovan pörssin (MICEX-RTS) ruplina määritelty, muuttuvaan painotukseen perustuva osakeindeksi. Se kattaa 50 Venäjän suurimpiin kuuluvaa pörssiyritystä. Lisäksi on tätä suppeampi MICEC-10 Index -osakeindeksi.

MICEX Index luotiin aikainaan Moscow Interbank Currency Exchange-pörssin (MICEX) yleisindeksiksi. Tällöin Moskovassa toimi kaksi erillistä arvopaperipörssiä. Nämä pörssit yhdistettiin vuonna 2011 aluksi juridisesti. Äskettäin MICEX Indexiin sisällytettyjen osakkeiden määrää on kasvatettu viiteenkymmeneen aiemmasta 30 osakkeesta. Pyrkimyksenä on yhdistää Moskovan pörssin osin päällekäiset MICEX ja RTS indeksit yhteiseksi, sekä ruplina että dollareina määriteltäväksi 50 osakkeen indeksiksi.

## Luettelo indeksin yhtiöistä
Indeksin yhtiöt 5. tammikuuta 2024:

* Aeroflot
* AFK Sistema 
* ALROSA 
* En+ Group
* FosAgro
* FSK Rosseti
* Gazprom
* Gk Samolet
* Globaltrans
* Gruppa Pozitiv
* Inter RAO
* Lukoil
* Magnit
* MMK
* Metšel
* Mobile TeleSystems
* Mosenergo
* Moskovan luottopankki
* Moskovan pörssi
* NLMK
* Nornickel
* Novatek
* Ozon Holdings
* PIK Group
* Polymetal International
* Polyus
* Qiwi
* Ros Agro
* Rosneft
* Rosseti
* Rostelecom
* RUSAL
* RusHydro
* Sberbank
* Segezha Group
* Seligdar
* Severstal
* Sovcomflort
* Surgutneftegaz
* Tatneft
* Tinkoff
* Transneft
* Unipro
* VK
* VTB
* X5 Retail Group
* Yandex

## Lähteet

## Aiheesta muualla
* MICEX-indeksin yleiskehitys edellisvuoden aikana  (micex.com)
* Venäjän suurimmat julkiset yritykset (Forbes 4/2012)  (forbes.com)
* BOFIT Viikkokatsaus 2013/18   (suomenpankki.fi)
* Top-100 krupneiših po kapitalizatsii kompani Rossii - 2013 (Venäjän arvokkaimmat yhtiöt, lista koskee vain julkisesti noteerattuja osakeyhtiöitä)  (riarating.ru)
Tähden hetki

** Tähden hetki** (), on viimeinen Clarice Lispectorin elinaikanaan julkaisema teos, ja se ilmestyi Lispectorin kuolinvuonna 1977. Hän käytti tässä kenties kuuluisimmassa romaanissaan samaa katkelmallista muotoa kuin vasta postuumisti ilmestyneessä teoksessa *Um sopro de vida: pulsações*, jota hän kirjoitti samaan aikaan. Hän liitti tarinan yhteen Olga Borellin avulla muistiinpanoista, joita hän oli kyhännyt irtolappusille. *Tähden hetken* erikoisuus on, että se puuttuu Brasilian ajankohtaisiin yhteiskunnallisiin ongelmiin, joita Lispector kuitenkin käsitteli laajasti lehtikolumneissaan.

Nuoren brasilialaistytön tarinan kertoo kirjassa mies, jonka Lispector nimesi Rodrigo S.M:ksi. Teoksen alkuosassa kertoja kuvailee kertomuksen synnyn taustoja. Vasta kirjan puoliväliä lähestyttäessä, kun tyttö tutustuu poikaystäväänsä, Rodrigo mainitsee tämän nimen Macabéa. Nimi viittaa makkabealaisiin, ja se on yksi hyvin harvoista avoimen juutalaisista viittauksista Lispectorin teoksissa. Teos keskeiset henkilöhahmot ovat Brasilian köyhiä ja syrjäytyneitä.

Teos on esitetty Yleisradiossa 11-osaisena jatkoluentana 2007, lukijana Pekka Kyrö.

Kirjan pohjalta on valmistunut 1985 elokuva *A hora da estrela* (*Tähden aika*), jonka on ohjannut Suzana Amaral.

## Katso myös
* *[[Lähellä villiä sydäntä]]*
* *[[Água viva, ajatuksen takana]]*

## Lähteet

## Aiheesta muualla
*
Pastebin

**Pastebin** (tunnetaan myös nimellä *nopaste*) on web-sovellus, joka sallii käyttäjien lisätä tekstinpaloja julkisesti katseltavaksi. Internetissä toimii lukuisia pastebin-sivustoja eri tarpeiden mukaan: esimerkiksi ohjelmoijille tarkoitetut pastebinit tukevat yleensä koodin väritystä ja rivinumerointia. Pastebin on suosittu työkalu suurten tekstimäärien esittelyyn IRC-kanavilla, koska suurten tekstimäärien lähettäminen rinnastetaan floodaukseen ja sen katsotaan kuuluvan huonoon etikettiin.
Joihinkin pastebineihin voi myös laittaa tiedostoja tekstin mukana, joko selventämään tekstin ideaa tai sitten muuten vain rinnalla.

## Aiheesta muualla
* Pastebin.com – alkuperäinen Paul Dixonin ylläpitämä avoimen lähdekoodin pastebin
ES Hammam Sousse

**Espoir Sportif de Hammam Sousse** () on tunisialainen jalkapalloseura, joka perustettiin vuonna 1957. Sen kotistadion on Municipale de Hammam Sousse, joka sijaitsee Hammam Soussessa. Stadion tunnetaan myös nimellä l'Arbi Lahwar.

## Saavutukset
* Ligue Professionnelle 2: 2008

## Päävalmentajat

## Lähteet
* Virallinen sivusto
Talsi

**Talsi** () on lähes 11 000 asukkaan kaupunki Latviassa, linnuntietä 99 kilometriä Riian länsipuolella. Se on yhteensä 33&nbsp;808 asukkaan kunnan (Talsu novads) keskus. Kaupunki toimi myös 2009 lakkautetun Talsin piirin hallinnollisena keskuksena.

Talsia kutsutaan yhdeksän kukkulan kaupungiksi johtuen siitä, että kaupunki sijaitsee yhdeksän kukkulan päällä. Talsia kutsutaan joskus sen vanhoilla saksankielisillä nimillä **Talsen** ja **Wanemann**.
  
Talsin keskustassa sijaitsee muinaisen linnoituksen rippeet jonka rakensivat luultavasti kuurit tai liiviläiset. Talsissa on ollut historiallisesti saksalainen ja juutalainen vähemmistö mutta toisen maailmansodan loppuun mennessä olivat molemmat ryhmät lähes hävinneet.

Riiasta Länteen kohti Ventspilsiä vievä valtatie A10 (eli eurooppatie ) kulkee noin 6 kilometriä kaupungin eteläpuolitse. Lähin rautatieasema sijaitsee noin 12 kilometriä kaupungin eteläpuolella Stendessä. 

## Lähteet

## Aiheesta muualla
Ur (kunta)

**Ur** on kunta Pyrénées-Orientalesin departementissa Languedoc-Roussillonin hallintoalueella Ranskassa. Kunta kuuluu Pradesin arrondissementtiin ja Saillagousen kantoniin. Kunnassa oli 332 asukasta vuoden 2007 väestönlaskennassa ja väestötiheys oli 48,9 as./km². Urin pinta-ala on 6,8 neliökilometriä.

Urin naapurikunnat ovat Dorres ja Angoustrine-Villeneuve-des-Escaldes pohjoisessa, Espanjan eksklaavi Llívia idässä, Bourg-Madame etelässä, Espanjalle kuuluva Puigcerdà lounaassa ja Enveitg lännessä. Urista on matkaa Enveitgiin 1,8 kilometriä, Dorresiin 2,6 km, Angoustrine-Villeneuve-des-Escaldesiin 3,1 km, Bourg-Madameen 3,4 km, Latour-de-Caroliin 3,9 km, Estavariin 5,2 km ja Palau-de-Cerdagneen 5,9 km.

## Väkiluvun kehitys

Lähde: 

## Lähteet

## Aiheesta muualla

* Urin kunnan kotisivut 
* Ur INSEEn sivuilla 
* Ur Lion1906:n sivuilla
Stéphane Matteau

**Stéphane Matteau** (s. 2. syyskuuta 1969 Rouyn-Noranda, Québec) on kanadalainen ammattilaisuransa lopettanut jääkiekkoilija.

Matteau oli pelipaikaltaan laitahyökkääjä. Hän pelasi NHL:ssä vuosina 1990–2003 Calgary Flamesissa, Chicago Blackhawksissa, New York Rangersissa, St. Louis Bluesissa, San Jose Sharksissa ja Florida Panthersissa.

Matteau voitti New York Rangersin riveissä Stanley Cupin vuonna 1994. Hän teki tuolla kaudella yhden NHL:n pudotuspelien historian tunnetuimmista maaleista. Rangers kohtasi itäisen konferenssin finaaleissa New Jersey Devilsin. Sarjan seitsemäs ottelu Madison Square Gardenissa venyi jatkoajalle. Matteau ratkaisi ottelun maalillaan toisessa jatkoerässä. Hän yllätti Devilsin maalivahdin Martin Brodeurin vanhanaikaisella.

## Aiheesta muualla
*Video Matteaun maalista 
*Matteaun esittely ja tilastot
Sanduskyn piirikunta

**Sanduskyn piirikunta** (Sandusky County) on piirikunta Ohiossa, Yhdysvalloissa. Sen suurin kaupunki ja hallinnollinen keskus on Fremont.

## Maantiede
Sanduskyn naapuripiirikuntia ovat Ottawa pohjoisessa, Erie idässä, Huron kaakossa, Seneca etelässä ja Wood lännessä.

Sanduskyn piirikunnan pohjoisrajasta osa kulkee Eriejärven Sanduskylahden rannalla. Piirikunnan pinta-ala on 1&nbsp;059 neliökilometriä, josta 97&nbsp;prosenttia on harvaanasuttua.

## Väestö
Piirikunnassa oli vuoden 2010 väestönlaskennassa 60&nbsp;944 henkeä. Etniset ryhmät jakautuvat valkoisiin, joita on 94,3&nbsp;prosenttia, mustiin (3,1&nbsp;prosenttia), alkuperäisamerikkalaisiin (0,3&nbsp;prosenttia) ja aasialaisiin (0,3&nbsp;prosenttia).

Kotitalouden mediaanitulo on 47&nbsp;277 dollaria ja köyhyysrajan alapuolella eli 13,6&nbsp;prosenttia väestöstä 2007–2011 välisenä aikana.

## Talous
Sanduskyn piirikunnan maapinta-alasta 75&nbsp;prosenttia on viljeltysmaata. Se on Ohion viidenneksi suurin tomaattien tuottaja ja toiseksi suurin tehdastuotannossa.

## Historia
Sanduskyn piirikunta perustettiin vuonna 1820. Se sai nimensä intiaanien sanasta, joka tarkoittaa ”lähellä kylmää vettä”. Alue kuului alun perin Ohion intiaaneille Greenevillen rauhansopimuksessa varattuun alueeseen. Uudisasukkaita muutti alueelle hyvin hitaassa tahdissa, koska alueesta suuren osan käsitti Great Black Swamp -suo.

Yhdysvaltain 19. presidentti Rutherford B. Hayes on eräs tunnetuimpia Sanduskyn piirikunnan asukkaita ja hänen kotinsa Spiegel Grove on Ohio Historical Societyn hoitama historiallinen kohde.

## Lähteet

## Aiheesta muualla
Hawks

**Hawks** voi tarkoittaa seuraavia:

*SC Hawks, helsinkiläinen urheiluseura
*Hawks, brittiläinen elokuva vuodelta 1988
*Hawks, sukunimenä:
**Frank Hawks (1897–1938), yhdysvaltalainen sotilaslentäjä
**Howard Hawks (1896–1977), yhdysvaltalainen elokuvaohjaaja, -käsikirjoittaja ja -tuottaja.
Bulls

**Bulls** voi tarkoittaa ainakin seuraavia:

* Chicago Bulls, yhdysvaltalainen koripallojoukkue
* Bulls Press, ruotsalainen lehtisyndikaatti
Rockets

**Rockets** voi tarkoittaa seuraavia urheiluseuroja
* Houston Rockets, yhdysvaltalainen NBA-koripalloseura
* Loimaan Rockets, suomalainen jääkiekkoseura
Sundell

**Sundell** voi tarkoittaa:

;Henkilöitä:
* Alwar Sundell (1906–1990), suomalainen kansanedustaja (RKP), pastori ja toimittaja
* Anne Sundell (s. 1978), suomenruotsalainen kirjailija
* August Sundell (1843–1924), suomalainen fyysikko
* Carl Gustaf Sundell (1853–1924), suomalainen yritysjohtaja ja kunnallisneuvos
* Carl Reinhold Sundell (1857–1947), ruotsalainen pappi, kansakouluntarkastaja ja virsirunoilija
* Dan Sundell (s. 1946), suomenruotsalainen kuvataidekriitikko
* Harri Sundell (s. 1953), suomalainen kymmenottelija ja korkeushyppääjä
* Isak Gustaf Sundell (1878–1964), Rahapajan johtaja
* Jan Sundell (s. 1971), suomalainen erikoislääkäri, sisätautiopin dosentti, tietokirjailija ja kolumnisti
* Johannes Sundell (1766–1831), suomalainen arkkiveisujen kirjoittaja
* Linus Sundell (1868–1937), suomenruotsalainen kirjailija
* Marianne Sundell, suomalainen TV-sisustussuunnittelija (*[[T.i.l.a.]]*)
* Margareta Othman-Sundell, suomalainen sanoittaja
* Tanja Sundell (s. 1984),  bikini fitness -kilpaurheilija, malli, laulaja ja juontaja
* Tero Sundell, suomalainen rumpali
* Thure Sundell (1864–1924), suomalainen taidemaalari
* Tommi Sundell (s. 1990), suomalainen keskimatkojen juoksija.

;Muita merkityksiä:
* Sundell (liikennöitsijä) – katso Luettelo Suomen linja-autoliikennöitsijöistä
Scar

**Scar** on kuvitteellinen leijona Walt Disneyn elokuvassa *[[Leijonakuningas]]*. Scar on elokuvan antagonisti, joka pyrkii Jylhämaan kuninkaaksi veljensä Mufasan tilalle. Scar onnistuu kaappaamaan vallan tappamalla Mufasan ja karkottamalla tämän pojan, Simban, pois Jylhämaasta. Scarin loi Jonathan Roberts ja hänet piirsi Andreas Deja. Ääninäyttelijänä toimi alkuperäisessä englanninkielisessä versiossa Jeremy Irons ja suomenkielisessä Jukka-Pekka Palo.

## Tarina

Simban synnyttyä Scar oli raivoissaan, koska ei pääsisikään kuninkaaksi veljensä Mufasan jälkeen. Niinpä Simban kasvettua riittävästi Scar kertoi hänelle elefanttien hautausmaasta. Simba on kuullut isältään, että se on paha paikka, joka on Jylhämaan rajojen ulkopuolella ja kieltänyt häntä menemästä sinne. Simba kuitenkin uhmaa isänsä tahtoa ja lähtee ystävänsä Nalan kanssa hautausmaalle. Siellä kolme hyeenaa, Ed, Shenzi ja Banzai, alkavat hätyyttää heitä. Mufasa kuitenkin pelastaa heidät. Scar huomaa hyeenakäskyläistensä epäonnistuneen ja houkuttelee Simban mukanaan kuivaan vuonoon, jonka yläpuolella gnuut laiduntavat. Scar jättää Simban kanjoniin, ja antaa merkin hyeenoille, jotka alkavat hätyyttää gnuita. Mufasa saapuu pelastamaan Simbaa, mutta kuolee itse, kun Scar heittää hänet alas kielekkeeltä. Simba pakenee autiomaahan luullen, että on syyllinen isänsä kuolemaan. Myöhemmin hän palaa Jylhämaahan aikuisena haastamaan Scarin ja vaatimaan kuninkuutta itselleen. Scar kuolee, kun hyeenat tappavat hänet elokuvan lopussa. Seuraava elokuva *[[Leijonakuningas 2 – Jylhäkallion ylpeys]]* käsittelee Ziran, Kovun ja muiden ulkolaisten elämää Scarin kuoleman jälkeen. Scar nähtiin elokuvassa takaumakohtauksissa ja Simban painajaisunessa. 

Herkules-animaatioelokuvan kohtauksessa Herkules pitää yllään leijonantaljaa, joka on täysin Scarin näköinen. Scar esiintyi myös Mikin klubi-sarjassa ja *The Lion Guard*-animaatiosarjassa ja muutamassa Timon ja Pumba animaatiosarjan jaksossa. Descendants: Isle of the Lost-romaanissa kerrottiin, että Scar on herätetty henkiin ja vangittu Isle of the Lostille hyeena-apulaistensa Shenzin, Banzain ja Edin kanssa. 

## Vuoden 2019 elokuva
Vuonna 2019 ilmestyneessä elokuvassa, joka on toteutettu samanlaisella VR-tekniikalla kuin vuoden 2016 *[[Viidakkokirja (vuoden 2016 elokuva)|Viidakkokirja]]*-elokuva, Scarin ääninäyttelijänä toimii Chiwetel Ejiofor.

## Lähteet
LIF

**LIF** voi tarkoittaa:

*Lemlands IF (Lemlands Idrottsförening), ahvenanmaalainen urheiluseura
*Liberaalifoorumi (Liberales Forum), itävaltalainen puolue
Heat

**Heat** tarkoittaa seuraavia asioita:
*Heat – ajojahti, yhdysvaltalainen jännityselokuva
*Miami Heat, koripalloseura NBA-liigassa.
*H.E.A.T, ruotsalainen rock -yhtye
Nets

**Nets** voi viitata seuraaviin asioihin:

* Brooklyn Nets, NBA-koripallojoukkue Yhdysvalloista
* Nets Oy, entinen Luottokunta Oy, Nets-konsernin suomalainen tytäryhtiö.
* Nets Finland Oy, Nets-konserniin kuuluva, maksupalveluita ja maksupäätteitä tarjoava suomalainen yhtiö
* Nets Holding A/S, Nets Oy:n ja Nets Finland Oy:n tanskalainen emoyhtiö.
Asteroid Hopper

**Asteroid Hopper** on Desert Planet -yhtyeen ensimmäinen albumi, omakustannejulkaisu vuodelta 2001. Levyn tekeminen oli Jukka Tarkiaisen sooloprojekti – käytännössä hän teki kaiken musiikista levyn julkaisuun.

## Taustaa
Aiemmin Tarkiainen oli tehnyt vaihtoehtorockia ja soittanut kitaraa Jalla Jalla -yhtyeessä. 
Jalla Jallan toiminnan vähettyä Tarkiainen jatkoi musiikin tekemistä tietokoneella ja otti taiteilijanimekseen Desert Planet. Nimi viittaa tieteiselokuviin, tietokonepelihin ja siinä on myös mustan huumoriun sävyttämä viittaus Tarkiaisen asuinpaikkaan Lappiin: Lappi on kaukainen, eristynyt ja karu alue.

## Levyn teko
Uutta musiikkia tehdessään Tarkiainen muisteli tietokonepelien äänimailmaa ja teki musiikkia samaan henkeen. Vaikutteina olivat kolikkopelit, oma Commodore 64, veljenpojan Super Nintendo ja tutun Amiga.

Desert Planet -tyyli muotoutui nykyisen kaltaiseksi 1998 loppuvuodesta. Ensimmäinen kappale, joka valmistui oli "Walker" ja lopullinen versio kappaleesta oli valmiina toukokuussa 1999. Bonuksena Asteroid Hopper -levyllä vierailee Happy Goat -niminen artisti (Vesa Maunu), joka tekee musiikkia PlayStation-pelikonsolilla. Levyn masteroi osittain Kari Mehtälä. 

## Kappaleet
# 
# 
# 
# 
# 
#  
# 
# 
# 
# 
#  
# 

## Lähteet
Rangers

**Rangers** tarkoittaa seuraavia:
* Kirkkonummi Rangers, kirkkonummelainen salibandyseura
* New York Rangers, yhdysvaltalainen jääkiekkoseura
* Queens Park Rangers FC, englantilainen jalkapalloseura
* Rangers FC, skotlantilainen jalkapalloseura
* Texas Rangers, yhdysvaltalainen baseball-seura
* United States Army Rangers, Yhdysvaltain maavoimien erikoisjoukko
* Power Rangers, supersankaritelevisiosarja.

## Katso myös

* Ranger
* Texas Rangers
José Vilaplana Blasco

**José Vilaplana Blasco** (s. 5. joulukuuta 1944) on espanjalainen kirkonmies. Hän sai katolisen vihkimyksensä papiksi 25. toukokuuta 1972 ja piispaksi 27. joulukuuta 1984. Hänet nimitettiin vuonna 1984 Bladian titulaaripiispaksi ja Valencian apulaispiispaksi. Vuonna 1991 hänestä tuli Santanderin ja vuonna 2006 Huelvan piispa.

Vilaplana Blasco syntyi Benimarfullissa, Alicanten maakunnassa. Opiskeltuaan seminaarissa ja saatuaan pappisvihkimyksensä Espanjassa hän opiskeli vielä Paavillisessa gregoriaanisessa yliopistossa Roomassa.

## Lähteet

## Aiheesta muualla
* Catholic-hierarchy.org: Bishop José Vilaplana Blasco
Flames

**Flames** tarkoittaa seuraavia asioita:
* Atlanta Flames, entinen yhdysvaltalainen jääkiekkoseura
* Calgary Flames, kanadalainen jääkiekkoseura.
Kyriiniläisten veljeskunta

**Kyriiniläisten veljeskunta** on fiktiivinen hengellinen ritarikunta David Eddingsin kirjasarjoissa Eleniumin taru ja Tamulin taru.

Kyriiniläiset käyttävät hopeanhohtoista levyhaarniskaa ja valkoista päällyspukua ja viittaa. Heidän kilvissään ei yleensä ole vaakunamerkkiä vaan se on kiillotettu peilimäiseksi. 

Heidän suurmestarinsa on Abriel ja auttajajumalansa Romalic. 

Kyriiniläiset ovat linnoitus- ja piiritystekniikan erikoistuntijoita. Tämä johtuu siitä, että heidän yleisluonteensa on hyvin rauhaa rakastava ja he sattuvat asumaan *"Jumalan omaksi kivikkopuutarhaksi"* kutsutulla hyvin kivisellä alueella. He hyödyntävät nämä seikat rakentamalla monimutkaisia ja kestäviä linnoituksia, ja tietenkin myös kehittämällä tekniikat sellaisten nujertamiseen. 

Yleisesti sanotaankin, että jos kyriiniläinen on puolustamassa jotain linnaa, sen piiritys on toivoton yritys - ja päinvastoin: jos heikäläiset saavat vapaat kädet, mikään linna ei kauaakaan kestä heidän hyökkäystään.

Rauhaa rakastava luonne tekee kyriiniläisistä, kuten kaikista Arciumin asukkaista, hyvin vakavamielisiä ja hartaan uskovaisia. Sitä kovempia he sitten ovat taistelukentällä.

Tarinoiden kantajoukkoon kuuluva Sir Bevier on tyypillinen kyriiniläinen: hän kantaa aseenaan pelottavaa Lochaber-sotakirvestä, on linnoitus- ja piiritystekniikan nero sekä äärimmäisen uskovainen.
Wild

**Wild** tarkoittaa seuraavia asioita:

* Wild!, brittiläisen synthpop-yhtye Erasuren neljäs studioalbumi
* Minnesota Wild, yhdysvaltalainen jääkiekkoseura
* Wanaja Wild, hämeenlinnalainen rullakiekkoseura
* FC Wild, kirkkonummelainen jalkapalloseura
* 81P/Wild, komeetta
* 1941 Wild, päävyöhykkeen asteroidi
* Wild – Villi vaellus, Jean-Marc Valléen ohjaama draamaelokuva vuodelta 2014
* Wild, sukunimenä:
** Earl Wild (1915–2010), yhdysvaltalainen pianisti
** Jack Wild (1952–2006), brittiläinen näyttelijä
** Kirsten Wild (s. 1982), alankomaalainen rata- ja maantiepyöräilijä
** Simone Wild (s. 1993), sveitsiläinen alppihiihtäjä
** Victor Wild (s. 1986), yhdysvaltalais-venäläinen lumilautailija ja olympiavoittaja.
Predators

**Predators** tarkoittaa seuraavia asioita:

* *[[Predators (elokuva)|Predators]]*, elokuva
* Nashville Predators, jääkiekkojoukkue
* Orlando Predators, areena football -joukkue
* The Predators, japanilainen rockyhtye
Stars

**Stars** tarkoittaa seuraavia asioita:
* Dallas Stars, yhdysvaltalainen NHL-jääkiekkoseura
* FC City Stars, suomalainen jalkapalloseura
* Texas Stars, yhdysvaltalainen AHL-jääkiekkoseura.
* Stars, kanadalainen yhtye
* *[[Stars (Cherin albumi)|Stars]]*, Cherin albumi vuodelta 1975
* *[[Stars (Simply Redin albumi)|Stars]]*, Simply Redin albumi vuodelta 1991
Rykmentin murheenkryyni (vuoden 1938 elokuva)

**Rykmentin murheenkryyni** on Yrjö Nortan ja Toivo Särkän ohjaama suomalainen elokuva vuodelta 1938. Lajityypiltään se on sotilasfarssi. Elokuva perustuu nimimerkki Topiaksen näytelmäkäsikirjoitukseen.

Aikoinaan menestyksekäs sotilasfarssi oli tuotantoyhtiön siihenastisista elokuvista yleisömenestykseltään paras, oli lajissaan ensimmäinen suomalainen. Se kertoo alokas Aaltosen edesottamuksista Suomen armeijan palveluksessa. Elokuva sai 20 vuotta myöhemmin jatko-osan *[[Murheenkryynin poika]]*.

Elokuva on kuvattu Utin leirikentällä.

## Juoni

Kaarlo Angerkoski esittää tarinan nimihenkilöä joka on kehittänyt pinnaamisesta ja lorvimisesta suorastaan taiteen; tuon tuostakin kuuluu vääpelín (Toppo Elonperä) raivonkarjaisu: 

 

Kun vääpeli tapaa murheenkryynin marssin jälkeen vetämästä lonkkaa perässä ajaneesta varuskuormasta.

Oma harminsa tulee uudesta alokkaasta, "mammanpoika" maisterista (Leo Lähteenmäki) joka kuvittelee tullessaan voivansa armeijassakin jatkaa tutkintaansa - ja vielä pahempi harmi hänen äidistään joka ei usko että armeija ei toimi hänen tai pojan ehdoilla. Esimerkiksi runsaat matkatavarat, tutkimusaineisto ja varta vasten hankitut huonekalut onkin viety suoraan kasarmin vinttiin.

Riemukkaita hetkiä syntyy kun maisteri ripustelee hyönteissyöttejä ympäriinsä ja väärät kohteet osuvat niihin.

Pyykkäri jättää vääpelin asetakin toimistoon  ja paikalla lorviva Aaltonen lainaa sen - ja juuri silloin kävelee sisään kenraali. Kaiken huipuksi Ansa Ikonen lainaa kapteenin tyttären roolissaan isänsä univormun ja farssi saavuttaa huippunsa. 

Tarkastajakenraalin (Jalmari Rinne) käynti synnyttää väärinkäsitysten hullunmyllyn, joka kiteytyy kenraalin loppupuuskahdukseen: 

Vääpeli haukkuu yhdessä vaiheessa murheenkryynit pataluhaksi – niin että saa kurkkunsa kipeäksi. Hän kirjoittaa haukut paperille – mutta yksioikoinen päivystäjä lukea jollottaa ne katkonaiseen tapaan – ja perään lukee vielä itse saamansa vääpelin haukut.

## Näyttelijät

## Arviot
Kritiikeissä elokuvaa on luonnehdittu toisaalta lapselliseksi sotilasfarssiksi, mutta toisaalta on todettu myös, että huumorin kautta sillä pyritään nostattamaan maanpuolustushenkeä toista maailmansotaa edeltävässä kiristyvässä poliittisessa tilanteessa.

## Lähteet
Villa Lilius

**Villa Lilius** on yksi Hangossa sijaitsevista kulttuurihistoriallisesti arvokkaista huviloista. Se valmistui 1919 G. Cajanuksen piirustusten pohjalta. Huvila, joka on ollut Carl-Gustaf Liliuksen asuinsija, on hänen isänsä Kasimir Liliuksen rakennuttama. 

## Katso myös

*Hangon Kylpyläpuiston huvila-alue

## Lähteet

* Hangon huvila-alue ja Kylpyläpuisto Rakennettu kulttuuriympäristö.Museovirasto.
* Heli Saavalainen: Rantaidylliin suunniteltu kerrostalo synnytti kansanliikkeen Hangossa *Helsingin Sanomat*. 7.5.2006.
Morgan Taylor

**Frederick Morgan Taylor** (17. huhtikuuta 1903 &ndash; 16. helmikuuta 1975) oli yhdysvaltalainen aitajuoksija ja kolminkertainen olympiamitalisti.
Taylor oli syntynyt Sioux Cityssä, Iowassa ja kilpaili Grinnell Collegen joukkueessa sekä yleisurheilussa että amerikkalaisessa jalkapallossa. Vuoden 1924 olympiakarsinnoissa hän alitti 400 metrin aitajuoksun maailmanennätyksen ajalla 53,0, mutta kaatoi yhden aidan eikä tulos silloisten sääntöjen mukaan ollut ennätyskelpoinen. 

Pariisin olympialaisissa Taylor voitti alkueränsä ja sijoittui välierässä toiseksi. Loppukilpailussa Taylor juoksi sisäradalla ja oli loppusuoralle tultaessa selvässä johdossa voittaen ajalla 52,6. Epäonnekseen hän oli kaatanut kaksi aitaa eikä näin ollen saanut nytkään maailmanennätystä haltuunsa. Kolmannen aidan kaataminen olisi merkinnyt koko juoksun hylkäämistä. Toisena maalilinjan ylitti Charles Brookins, mutta hänet hylättiin sääntöjen vastaisen aidan ylityksen takia ja hopealle nousi Suomen Erik Wilén. Myös hän alitti entisen maailmanennätyksen eikä kaatanut yhtään aitaa, mutta tulosta ei hyväksytty ennätykseksi, koska aikaa ei otettu kolmella kellolla.

Taylor selvisi Yhdysvaltain joukkueeseen myös Amsterdamin kisoihin. Olympiakarsinnoissa hän sai vihdoinkin virallisen maailmanennätyksen nimiinsä ajalla 52,0. Amsterdamin finaalissa kolmannella radalla juossut Taylor jäi tiukassa kilpailussa pronssille Ison-Britannian David Burghleyn voittaessa.

Amsterdamin jälkeen Taylor vetäytyi kilparadoilta kolmeksi vuodeksi, mutta teki paluun Los Angelesin olympialaisiin. Hän sai kunnian kantaa Yhdysvaltain lippua avajaisissa. Loppukilpailussa Taylor sai jälleen pronssia kilpailussa, jonka voitti Robert Tisdall ajalla 51,8 ja hopeaa sai Glenn Hardin Taylorin maailmanennätystä sivuavalla ajalla 52,0. Tarkat ajat olivat 51,7 ja 51,9, mutta sen aikaisten sääntöjen mukaan ne pyöristettiin 0,2 sekunnin tarkkuuteen. Samaten vanhojen sääntöjen mukaisesti Tisdallin tulosta ei aidan kaatumisen takia voitu hyväksyä ennätykseksi. Koska neljänneksi sijoittui edellinen olympiavoittaja Burghley ja Hardin voitti seuraavissa kisoissa kultaa, kilpailu oli ainutlaatuinen olympiahistoriassa: neljä ensimmäistä olivat kaikki kyseisen lajin entisiä tai tulevia olympiavoittajia.

## Ennätykset

*440 jaardia 48,2
*400 m aidat 52,0
*Pituus 767

## Lähteet
Planès

**Planès** [] on kunta Pyrénées-Orientalesin departementissa Languedoc-Roussillonin hallintoalueella Ranskassa. Kunta kuuluu Pradesin arrondissementtiin ja Mont-Louisin kantoniin. Kunnassa oli 47 asukasta vuoden 2007 väestönlaskennassa ja väestötiheys oli 3,3 as./km². Planèsin pinta-ala on 14,4 neliökilometriä.

Planèsin Alta Cerdanyan historiallisessa comarcassa sijaitsevat naapurikunnat ovat Saint-Pierre-dels-Forcats lännessä ja Eyne etelässä. Idässä ja pohjoisessa kunta rajoittuu Conflentin historialliseen comarcaan. Planèsista on matkaa Saint-Pierre-dels-Forcatsiin 1,7 kilometriä, Mont-Louisiin 2,5 km, La Cabanasseen 2,5 km, Sautoon 2,5 km, Fontpédrouseen 4 km, La Llagonneen 4,2 km ja Eyneen 5,1 km.

## Väkiluvun kehitys

Lähde: 

## Lähteet

## Aiheesta muualla

* Planès INSEEn sivuilla 
* Planès Lion1906:n sivuilla
Hus

**Hus** voi viitata seuraaviin asioihin:
* HUS-yhtymä, vuonna 2023 toimintansa aloittanut sosiaali-, terveys- ja pelastusalan julkisyhteisö
* Helsingin ja Uudenmaan sairaanhoitopiiri (lyh. HUS), vuosina 2000–2022 toiminut sairaanhoitopiiri
* HUS, hemolyyttis-ureeminen syndrooma
* Jan Hus, tšekkiläinen uskonpuhdistaja
Serafino Vannutelli

**Serafino Vannutelli** (26. marraskuuta 1834 – 19. elokuuta 1915) oli italialainen pappi. Hän oli yksi katolisen kirkon kardinaaleista vuodesta 1887. Hän oli ennen kardinaaliksi nousemistaan toiminut vuodesta 1869 Nicaean titulaariarkkipiispana. Lisäksi hän oli vuosina 1869–1887 kirkon suurlähettiläänä Latinalaisen Amerikan maissa, Belgiassa ja Itävallassa.

Vannutelli toimi seremoniain kongregaation prefektinä vuodesta 1889. Hän toimi vuonna 1893 myös Bolognan arkkipiispana. Hän oli vuodesta 1899 *Paenitentiaria Apostolica* -tribunaalin johtaja ja vuosina 1903–1908 uskonopin kongregaation sihteeri. Vuonna 1914 hänestä tuli kardinaalikollegion dekaani.

Vannutelli oli alun perin vuodesta 1887 kardinaalipappi, sitten vuodesta 1893 kardinaalipiispa. Hänen veljensä oli Vincenzo Vannutelli.

## Aiheesta muualla
*Catholic-hierarchy.org: Serafino Cardinal Vannutelli
Montréal (Ardèche)

**Montréal** on kunta Ardèchen departementissa Ranskassa. Vuonna 2013 siellä oli arviolta 574 asukasta. Kunnan pinta-ala on 6,15 neliökilometriä.  

## Lähteet

## Aiheesta muualla
Vincenzo Vannutelli

**Vincenzo** tai **Vicenzo Vannutelli** (5. joulukuuta 1836 – 9. heinäkuuta 1930) oli italialainen kirkonmies, joka vihittiin katoliseksi papiksi 1860 ja piispaksi 1880. Hän toimi kardinaalina vuodesta 1889. Hän oli aluksi kardinaali *[[in pectore]]*. Tieto kardinaaliksi ylentämisestä julkistettiin 1890. 

Vannutelli toimi ennen kardinaaliuttaan kirkon diplomaattisissa tehtävissä. Hän oli apostolisen signatuurin prefekti vuodesta 1908. Hänestä tuli kardinaalikollegion dekaani veljensä Serafino Vannutellin jälkeen 1915. 

## Lähteet
Raymond Leo Burke

**Raymond Leo Burke** (s. 30. kesäkuuta 1948) on katolisen kirkon yhdysvaltalainen pappi. Hänestä tuli apostolisen signatuurin prefekti 27. kesäkuuta 2008. Hän oli ennen sitä toiminut La Crossen piispana Wisconsinissa ja Saint Louisin arkkipiispana Missourissa. Vuonna 2010 hänet ylennettiin kardinaaliksi.

## Varhainen elämä ja koulutus
Raymond Burke syntyi maaseudun maitotilalla Yhdysvaltain Keskilännessä kuudesta lapsesta nuorimpana. Hänen isänsä oli irlantilaiskatolinen ja äitinsä amerikkalainen baptisti, joka kääntyi katolilaisuuteen. Burken isä kuoli aivokasvaimeen Raymondin ollessa kahdeksanvuotias.

Burke opiskeli aluksi Amerikan katolisessa yliopistossa ja jatkoi opintojaan Roomassa jesuiittojen paavillisessa Gregoriaanisessa yliopistossa. 

## Pappisura
Paavi Paavali VI vihki Burken papiksi 29. kesäkuuta 1975. Pastoraalityön ja opetustyön jälkeen Burke palasi Gregoriaaniseen yliopistoon suorittamaan tohtorin tutkinnon kanonisessa oikeudessa. 

### Piispa
Paavi Johannes Paavali II vihki Burken piispaksi vuonna 1995 ja nimitti hänet La Crossen piispaksi. Hänen toimikautensa aikana Burke suunnitteli Guadalupen neitsyt Marialle omistetun pyhäkön rakentamisen, joka vihittiin käyttöön vuonna 2008.  

Burke toimi viisi vuotta Saint Louisin arkkipiispana ennen kuin paavi Benedictus XVI nimitti hänet Apostolisen Signaturan, kirkon "korkeimman oikeuden", prefektiksi. Burke korotettiin kardinaaliksi vuonna 2010. 

### Maltan ritarikunnan suojelija
Vuonna 2014 paavi Franciscus päätti Burken kauden Apostolisessa signaturassa ja nimitti hänet Maltan ritarikunnan suojelijaksi. Vuonna 2017 Burke palautettiin Apostoliseen Signaturaan sen jäseneksi. Kesäkuussa 2023 paavi Franciscus korvasi hänet Maltan ritarikunnan suojelijana. 

## Näkemykset
Kardinaali Burke tunnetaan yhtenä kirkon johtavista kanonisen oikeuden asiantuntijoista sekä sitoutumisestaan elämän puolustamiseen, perinteiseen liturgiaan ja omistautumisestaan eukaristialle ja Neitsyt Marialle. Hän on tiukasti puolustanut sakramenttien pyhyyttä ja kaiken ihmiselämän loukkaamattomuutta. 

Burken suhde paavi Franciscukseen on ollut kireä, sillä kardinaali on usein arvostellut paavin toimintaa. Tämä kärjistyi vuonna 2023, kun Franciscus poisti hänen stipendinsä, eläkkeensä ja terveydenhuoltonsa ja yritti häätää hänet Vatikaanin asunnostaan. 

## Yksityiselämä
Äidinkielensä englannin lisäksi kardinaali Burke osaa latinaa, ranskaa ja italiaa sekä espanjaa. Vuonna 2021 Burke sairastui vakavasti Covidiin, mutta toipui, minkä hän uskoo johtuneen ihmeellisestä väliintulosta. 

## Lähteet
*Catholic-hierarchy.org: Raymond Leo Cardinal Burke
Montréal (Aude)

**Montréal** on Ranskan kunta Auden departementissa Etelä-Ranskassa. Kunnan pinta-ala on 55,0 neliökilometriä, ja sen asukasluku oli 2&nbsp;048 vuonna 2021.

## Lähteet

## Aiheesta muualla

*Kunnan verkkosivut
William Joseph Levada

**William Joseph Levada** (15. kesäkuuta 1936 – 26. syyskuuta 2019) oli katolisen kirkon yhdysvaltalainen pappi. Hän on ollut kardinaali vuodesta 2006. Hän toimi Portlandin arkkipiispana vuosina 1986–1995 ja San Franciscon arkkipiispana 1995–2005. Vuonna 2005 hänestä tuli Joseph Ratzingerin seuraajana uskonopin kongregaation prefekti.

Levada opiskeli Yhdysvalloissa ja Roomassa. Jälkimmäisessä hänen opinahjonaan oli arvostettu Paavillinen gregoriaaninen yliopisto. Hän sai pappisvihkimyksensä 20. joulukuuta 1961.

## Lähteet

## Aiheesta muualla
*Catholic-hierarchy.org: William Joseph Cardinal Levada
Montréal (Gers)

**Montréal** (aiemmin **Montréal-du-Gers**) on kunta Gersin departementissa Ranskassa. Vuonna 2013 siellä oli arviolta 1&nbsp;184 asukasta. Kunnan pinta-ala on 63,05 neliökilometriä.

Montréal on valittu kauneimpien ranskalaiskylien *[[Les Plus Beaux Villages de France]]* -järjestön jäseneksi.

## Lähteet

## Aiheesta muualla
Amfimakhos

**Amfimakhos** (, ) oli kreikkalaisessa mytologiassa usean eri mieshahmon nimi.

* Amfimakhos, Kteatoksen ja Theroniken poika, oli Helenan kosijoiden joukossa. Valansa velvoittamana hän osallistui Troijan sotaan ollen johtamassa Eliin joko 40 tai 10 alusta joukkoineen. Vaikka Hektorin kerrotaan surmanneen hänet taistelussa, toisen lähteen mukaan hän oli yksi Troijan puuhevoseen piiloutuneista sotureista.
* Amfimakhos, Nomionin pois, oli veljensä Nasteen kanssa yksi Kaarian sotapäälliköistä, jotka taistelivat Troijan puolella Troijan sodassa. Akhilleuksen kerrotaan surmanneen joko hänet tai hänen veljensä.
* Amfimakhos, Elektryonin ja Anakson poika, sai surmansa useimpien veljiensä tavoin Pterelaoksen poikien kädestä.
* Amfimakhos, Polyksenoksen poika ja Eliin kuningas, oli nimetty Kteatoksen pojan mukaan. Häntä seurasi valtaistuimelle hänen poikansa Eleios.
* Amfimakhos oli kahden Penelopen kosijan nimi; toinen heistä oli Dolikhesta ja toinen Ithakasta. Odysseus surmasi heidät molemmat.

5652 Amphimachus on troijalaisiin luettava asteroidi.

## Lähteet
Montréal (Yonne)

**Montréal** on kunta Yonnen departementissa Ranskassa. Vuonna 2013 siellä oli arviolta 193 asukasta. Kunnan pinta-ala on 7,41 neliökilometriä. 

## Lähteet

## Aiheesta muualla
Montréal-la-Cluse

**Montréal-la-Cluse** on kunta Ainin departementissa Ranskassa. Vuonna 2013 siellä oli arviolta 3&nbsp;410 asukasta. Kunnan pinta-ala on 12,83 neliökilometriä.

## Lähteet

## Aiheesta muualla

*Virallinen kotisivu
Marcial Maciel

**Marcial Maciel Degollado** (10. maaliskuuta 1920 – 30. tammikuuta 2008) oli meksikolainen katolinen pappi. Hän perusti vuonna 1941 Kristuksen legioona -järjestön (). Hänen julkisuuskuvansa tahrasivat pedofiliasyytökset, joista huolimatta hänen onnistui jatkaa uraansa aina vuoteen 2006 saakka.

Maciel oli ennen skandaalia arvostettu katolinen vaikuttaja, joka oli vielä Johannes Paavali II:n (k. 2005) suosiossa. Syytökset lapsiin kohdistuneista seksuaalirikoksista nousivat laajempaan julkisuuteen vasta vuonna 1997.

Maciel vakuutteli syyttömyyttään vielä skandaalin puhkeamisen jälkeen. Hän erosi Kristuksen legioonan johdosta vuonna 2005 ja sai seuraajakseen Álvaro Corcuera Martínez del Ríon. Hän oli sukua pyhimykseksi julistetulle meksikolaiselle piispa Rafael Guízar Valencialle (1878–1938).

Maciel perusti Kristuksen legioonan ohella apostolisen Regnum Christi -liikkeen.

## Lähteet
Montréal (täsmennyssivu)

**Montréal** tai **Montreal** voi tarkoittaa: 

*Montreal, kaupunki Bahamassa
*Montreal, kaupunki Brasiliassa
*Montreal, saari Kanadassa
*Montréal, kaupunki Kanadassa
*Montréal, hallintoalue Kanadassa
*Montréal-Est, kunta Kanadassa
*Montreal Lake, järvi Kanadassa
*Montréal-Nord, borough Kanadassa
*Montreal West, kunta Kanadassa
*Montreal South, entinen kunta Kanadassa
*Montréal, kunta Ardèchen departementissa Ranskassa
*Montréal, kunta Auden departementissa
*Montréal, kunta Gersin departementissa
*Montréal, kunta Yonnen departementissa
*Montréal-la-Cluse, kunta Ainin departementissa
*Montréal-les-Sources, kunta Drômen departementissa
*Montréal, linna Jordaniassa
*Montreal, kunta Missourin osavaltiossa
*Montreal, kunta Wisconsinin osavaltiossa

**Muita:**

*Of Montreal, yhtye
*Montreal-Urheilu, suomalainen Montreal-jääkiekkomailoja valmistanut suomalainen yritys
*Canadiens de Montréal, jääkiekkojoukkue
Frederic William Maitland

**Frederic William Maitland** (28. toukokuuta 1850 – 19. joulukuuta 1906) oli englantilainen lakimies ja historioitsija. 

Maitland syntyi Lontoossa vuonna 1850. Maitlandin vanhempien varhaisen kuoleman jälkeen hänen tätinsä huolehti pojasta. Tällöin Maitland myös oppi saksan kielen, minkä ansiosta hän saattoi jo nuorena tutustua saksalaisten historioitsijoiden töihin. Opiskelunsa hän suoritti Eton Collegessa ja Cambdridgen Trinity Collegessa.   

Maitlandin saavutuksista muistetaan parhaiten hänen työnsä historian ja erityisesti lainsäädännön historian parissa. Hänen uransa tunnetuimpia teoksia olivat *History of English Law before the Time of Edward I* (1895, uusi painos 1898, Sir Frederick Pollockin kanssa ), *Domesday Book and Beyond* (1897); *Township and Borough* (1898); *Canon Law in England* (1898) sekä *English Law and the Renaissance* (1901).

## Lähteet

* Britannica 
* Answers.com
Novator

**Novator** on islantilaisen Thor Björgólfssonin ‎omistama sijoitusyhtiö. Toimitusjohtaja on islantilainen Orri Haukson. Marraskuussa 2007 Novatorin hallinnassa oli 7 miljardin euron omaisuus, josta iso osa oli hankittu lainarahalla.

## Saunalahti
Novator tarjosi Saunalahdesta 250 miljoonaa euroa toukokuussa 2005. Saunalahti päätyi kuitenkin Elisalle. Elisa osti Saunalahden osakevaihtona toteutetussa kaupassa. Koska Novator oli jo ostanut osan Saunalahdesta, siitä tuli Elisan osaomistaja. Elisan ylimääräinen yhtiökokous 5. joulukuuta 2005 laajensi yrityksen hallitusta: uusiksi jäseniksi tulivat Kemiran pääjohtaja Lasse Kurkilahti ja asianajaja Matti Manner. Heitä pidettiin Novatorin edustajina.

## Elisa
Novator ilmoitti 22.11.2007 vaativansa Elisan ylimääräisen yhtiökokouksen koolle kutsumista hallitusten jäsenten vaihtamiseksi ja yhtiön jakamiseksi kahteen osaan. 22.11.2007 Elisan hallitus ilmoitti 18. joulukuuta 2007 pidettävästä ylimääräisestä yhtiökokouksesta ja sanoi vastustavansa Elisan jakamista. 

Novator Finland omisti Elisasta 11,48 %. Viisi suurta suomalaista eläkeyhtiötä ilmoitti vastustavansa Novatorin esitystä. Yhteensä eläkeyhtiöt omistivat 8,3 % Elisasta. Ajanta (omisti 1,25 %) oli Björgólfssonin liikekumppani, mutta yhtiö ei marraskuussa ottanut ehdotuksiin kantaa. Marraskuussa 2007 Kurkilahti kiisti olevansa Novatorin edustaja hallituksessa. Novatorin tavoitteena yhtiökokouksessa oli neljä hallituspaikkaa kuudesta. Novator nosti omistuksensa 15 prosenttiin 15.1.2008.

Syksyllä 2008 Novator joutui pankkikriisin vuoksi myymään omistuksensa Elisassa eläkeyhtiö Varmalle, joka on sitoutunut myymään vähintään puolet ostamistaan osakkeista Suomen valtiolle.

## Investointi
Syyskuussa 2005 Novator osti 34 % Elbankista Bulgariassa 60 miljoonalla eurolla. Syyskuussa 2007 Novator myi 48 % ElBankista 195 miljoonalla eurolla.

## Huomioita

## Lähteet
Montréal-les-Sources

**Montréal-les-Sources** on kunta Drômen departementissa Ranskassa. Vuonna 2013 siellä oli arviolta 29 asukasta. Kunnan pinta-ala on 10,26 neliökilometriä.  

## Lähteet

## Aiheesta muualla
Werner Naumann

**Werner Naumann** (16. kesäkuuta 1909 Guhrau, Sleesian provinssi – 25. lokakuuta 1982 Lüdenscheid) oli Joseph Goebbelsin natsi-Saksan aikaisen propagandaministeriön (*Reichsministerium für Volksaufklärung und Propaganda or Propagandaministerium*) valtiosihteeri. 30. huhtikuuta hänestä tuli Goebbelsin seuraaja propagandaministerinä Adolf Hitlerin nimettyä testamentissaan Goebbelsin valtakunnankansleriksi. Goebbelsin hallitus ei kuitenkaan koskaan aloittanut tehtäviään Goebbelsin tehtyä itsemurhan. Näin ollen Hitlerin hallitusta seurasi Dönitzin hallitus, jossa Naumann ei ollut ministerinä.

Naumann poistui Führerbunkerista viimeisten joukossa 1. toukokuuta 1945 ja onnistui välttämään sodan jälkeen sotasyyllisyysoikeudenkäynnit. 15. tammikuuta 1953 brittien tiedustelupalvelu pidätti Naumannin, joka oli johtanut sodanjälkeistä uusnatsiryhmää.. Naumann kuitenkin vapautettiin kuulustelujen jälkeen. Hän työskenteli myöhemmin johtajana Harald Quandtin metallialan yrityksessä.

## Lähteet
Nozières

**Nozières** voi tarkoittaa: 

*Nozières, ranskalainen kunta Ardèchen departementissa
*Nozières, ranskalainen kunta Cherin departementissa
*Boucoiran-et-Nozières, ranskalainen kunta Gardin departementissa.
Nozières (Cher)

**Nozières** on kunta Cherin departementissa Ranskassa. Siellä asui 227 ihmistä vuonna 2021. Kunnan pinta-ala on 10,4 neliökilometriä.

## Lähteet

## Aiheesta muualla
Nonières

**Nonières** on kunta Ardèchen departementissa Ranskassa. Siellä on arviolta 217 asukasta (vuonna 2013) ja sen pinta-ala on 9,34 neliökilometriä. 

## Lähteet

## Aiheesta muualla
Murheen mailla singlet 1996–2007

**Murheen mailla singlet 1996–2007** on lappeenrantalaisen rock-yhtyeen Kotiteollisuuden vuonna 2008 julkaistu kokoelma. Albumilla on täysin sama kappalelista kuin *[[Murheen mailla 1996–2007]]* kokoelman toisella CD:llä.

Albumi sijoittui ensimmäisellä listaviikollaan Suomen virallisen listan seitsemänneksi ja pysyi listalla yhteensä 18 viikkoa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Soundi: 

## Lähteet

## Aiheesta muualla
* Murheen mailla singlet 1996–2007 discogs.com -sivustolla
Tarek Ziadi

**Tarek Ziadi** (, s. 24. heinäkuuta 1979 Béni Khalled, Tunisia) on tunisialainen jalkapalloilija, pelipaikaltaan hyökkääjä. Hän edustaa Libyan valioliigassa pelaavaa Al-Tahaddia.

## Ura
Ziadi aloitti ammattilaisuransa Stade Tunisienissa kaudella 2000–2001, jolloin hän teki kaksi maalia. Läpimurtonsa Ziadi teki kaudella 2005–2006, oltuaan 11 maalilla sarjan toiseksi paras maalintekijä. Kauden jälkeen hän siirtyi Sfaxieniin ja voitti saman tien maalikuninkuuden 13 maalilla. Seuraava kausi oli kuitenkin pettymys, kun Ziadi teki vain kolme maalia kauden aikana ja siirtyikin tammikuussa 2008 ES Saheliin. Yhden kauden jälkeen hän siirtyi vuoden mittaisella lainasopimuksella ES Zarzisiin.

Ziadi kuitenkin jätti ES Zarzisin kesken sopimuksen siirtyäkseen varsinaisella sopimuksella libyalaiseen Al-Tahaddiin.

## Saavutukset
* Afrikan Confederation Cup: 2007
* Tunisian liigan maalikuninkuus: 2007 (13 maalia)
* Tunisian cup: 2003
* Tunisian liigacup: 2002
* Arabian cup voittajien cup: 2002

## Lähteet
* National Football Teams
* Tarek Ziadi ES Sahelin sivustolla 
* Kawarji  

### Viitteet
Henry Bryant

**Henry Bryant** (12. toukokuuta 1820 Boston – 2. helmikuuta 1867 Puerto Rico) oli yhdysvaltalainen lääkäri ja luonnontieteilijä.

Bryant opiskeli ja valmistui Harvard Medical Schoolissa 1843. Vuonna 1847 hän joutui jättämään lääkärin ammatin terveydellisistä syistä. Hän suuntautui luonnonhistorian tutkimiseen, erityisesti lintutieteeseen.

1860-luvun alkupuolella Bryant kuului *Megatherium Club* -nimiseen nuorten luonnontieteilijöiden seuraan, joka toimi Smithsonian-instituutissa. Bryant keräsi lintuja Floridassa, Bahamasaarilla, Ontariossa ja Labradorissa, Pohjois-Carolinassa, Kuubassa, Jamaikalla ja Puerto Ricossa.

Yhdysvaltain sisällissodassa Bryant palveli kirurgina Massachusettsin vapaaehtoisten 20. rykmentissä. Hän haavoittui Bull Runin toisessa taistelussa. Hänet vapautettiin sotapalveluksesta ennen sodan päättymistä ja hän matkusti Eurooppaan. Ranskassa hän osti Frédéric de Lafresnayen lintukokoelman ja toimitti sen *Boston Society of Natural Historyn* museoon.

Bryant oli Henry Bryant Bigelowin, valtameritutkijan, isoisä.

Bryant nimesi linnuista muun muassa bahamanpääskyn (*Tachycineta cyaneoviridis*) ja jamaikansirkkusen suvun *Loxipasser*.

## Lähteet
Kuvia

**Kuvia** on Pronssisen Pokaalin vuonna 1998 julkaistu toinen albumi. 

## Kappaleet
Sävellykset ja sanoitukset Tomi Sivenius, sovitukset Pronssinen Pokaali.

# 
# 
# 
# 
# 
# 
# 
# 
# 
# 
# 
# 

## Kokoonpano
* Tomi Sivenius – kitara, laulu
* Jyri Riikonen – ohjelmointi, mellotron, basso, syntetisaattori
* Jouni Hynynen – kitara
* Marko Annala – kitara
* Janne Hynynen – rummut, taustalaulu

### Vierailevat muusikot
* Kauko Röyhkä – laulu (kappaleessa ”Puhalla lujempaa”)
* Jenni Siitonen – viulu
* Petri Majuri – ohjelmointi, kitara
* Kirill Lorech – basso
* Pekka Lehti – basso
* Heidi Rouhiainen – taustalaulu
Ligue Professionnelle 1 -kausi 2004–2005

**[[Ligue Professionnelle 1]] -kausi 2004–2005** oli Tunisian jalkapallon pääsarjan 50. kausi, joka päättyi CS Sfaxienin historian 7 mestaruuteen. Edellisen kerran joukkue voitti mestaruuden kaudella 1994–1995. CS Sfaxien oli liigassa toiseksi tulleen ES Sahelin kanssa tasapisteissä, mutta oli maalieron turvin parempi ja lisäksi keskinäisten otteluiden tulosten myötä Sfaxien oli parempi pelattuaan ensin tasan 1-1 ja voitettuaan kotonaan 2-0. Maalikuninkuuden voitti CS Sfaxienin Haykel Guemamdia 12 maalilla.

## Lopputulokset



♣Pääsi turnaukseen voitettuaan Tunisian cupin.

## Putoajat ja nousijat
* Sarjan kaksi viimeistä joukkuetta, ES Béni Khalled ja Olympique de Béja putosivat Ligue Professionnelle 2:een.
* Tilalle nousevat Ligue Professionnelle 2:sta Jendouba Sport ja JS Kairouan.

## Maalipörssi
Le Roux

**Le Roux** on kunta Ardèchen departementissa Ranskassa. Vuonna 2021 siellä oli 62 asukasta. Kunnan pinta-ala on 16,43 neliökilometriä. 

## Lähteet

## Aiheesta muualla